b'\n_START_ARTICLE_\nFairbanks\n_START_PARAGRAPH_\nFairbanks er en by i Fairbanks North Star Borough i de sentrale delene av den amerikanske delstaten Alaska. Det er Alaskas nest st\xc3\xb8rste by, med en befolkning p\xc3\xa5 31 535 (2010). _NEWLINE_Fairbanks har et areal p\xc3\xa5 84,6 kvadratkilometer, og ligger p\xc3\xa5 begge sider av Chena-elva. Den ligger p\xc3\xa5 64,5\xc2\xb0 nord, som er p\xc3\xa5 omtrent samme breddegrad som Mosj\xc3\xb8en i Nordland._NEWLINE_Fairbanks er den nordlige endestasjonen for Alaska Railroad. Byen har daglig togforbindelse til Anchorage i sommerhalv\xc3\xa5ret, og \xc3\xa9n gang i uken i vinterhalv\xc3\xa5ret (pr. 2015). Like s\xc3\xb8rvest for sentrum ligger Fairbanks internasjonale lufthavn. Milit\xc3\xa6rbasen Fort Wainwright og flybasen Eielson Air Force Base ble begge bygget under andre verdenskrig.'